I disse dage er kunstnere fra hele verden i fuld gang med at skabe enorme skulpturer af sand i skulpturparken i Hune.

Sandslotsbyggeriet får i disse dage en ekstra hak opad i Blokhus Skulpturpark i Hune. 20 kunstnere fra hele verden skaber nye skulpturer under temaet magiske eventyr. De enorme skulpturer er 4-6 meter høje, og de har en værdi af 80.000 kroner hver. Som noget nyt har skulpturparken i denne sæson også fået lavet skulpturer af fiberbeton. De smuldrer nemlig ikke, når frosten kommer, ligesom sandskulpturerne ellers gør. Udformningen af skulpturerne fortsætter søndag.